మేధా శంకర్

మేధా శంకర్ హిందీ చిత్రసీమకు చెందిన భారతీయ నటి. ఆమె బ్రిటీష్ మినిసిరీస్ బీచమ్ హౌస్ (2019)తో అరంగేట్రం చేసింది. ఆ తర్వాత 2021లో హిందీ చిత్రం షాదిస్థాన్, వెబ్ సిరీస్ దిల్ బెకరార్ లలో ఆమె సహాయ పాత్రలు పోషించింది. విజయవంతమైన చిత్రం ట్వెల్త్ ఫెయిల్ (2023)తో ఆమె ఒక్కసారిగా గుర్తింపు తెచ్చుకుంది.

 బాల్యం, విద్యాభ్యాసం 
ఆమె ఉత్తరప్రదేశ్‌లోని నోయిడాలో పుట్టి పెరిగింది. హిందుస్థానీ శాస్త్రీయ సంగీతంలో ఆమె శిక్షణ పొందింది. ఆమె ఢిల్లీలోని నేషనల్ ఇన్‌స్టిట్యూట్ ఆఫ్ ఫ్యాషన్ టెక్నాలజీ నుండి ఫ్యాషన్ మేనేజ్‌మెంట్‌లో మాస్టర్స్ డిగ్రీని పూర్తి చేసింది.

 కెరీర్ 
మేధా శంకర్ 2019లో బ్రిటీష్ టెలివిజన్ సిరీస్ బీచమ్ హౌస్‌(Beecham House)లో తొలిసారిగా నటించింది. 2021లో టీన్ మ్యూజికల్ ఫిల్మ్ షాదిస్థాన్‌తో ఆమె హిందీ సినీ రంగ ప్రవేశం చేసింది. అదే సంవత్సరం, ఆమె స్ట్రీమింగ్ సిరీస్ దిల్ బెకరార్‌లో ఈశ్వరి పాత్రను పోషించింది, ఇది విమర్శకుల నుండి సానుకూల సమీక్షలను అందుకుంది.

2022లో, ఆమె నటించిన మాక్స్, మిన్ అండ్ మియోజాకి వివిధ చిత్రోత్సవాల్లో విమర్శకుల ప్రశంసలు అందుకుంది. 2023లో, డ్రామా చిత్రం ట్వెల్త్‌ ఫెయిల్‌(12th Fail)లో ఆమె విక్రాంత్‌ మస్సే సరసన నటించింది. ఈ చిత్రం స్లీపర్ హిట్‌గా నిలిచింది. అంతేకాకుండా, ఆమె విస్తృత గుర్తింపును సంపాదించింది.

 మూలాలు. 
వర్గం:భారతీయ టెలివిజన్ నటీమణులు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:నేషనల్ ఇన్‌స్టిట్యూట్ ఆఫ్ ఫ్యాషన్ టెక్నాలజీ పూర్వ విద్యార్థులు